Jõgitakjalised

Jõgitakjalised (Sparganiaceae) on endine õistaimede sugukond kõrreliselaadsete seltsist.

Cronquisti süsteemi järgi kuulus sugukond Commelinidae alamklassi seltsis Typhales. APG II süsteem (2003) paigutas jõgitakjalised eraldi sugukonnana seltsi kõrreliselaadsed Poales. 

Uusimad fülogeneetilised uuringud näitavad, et jõgitakjalised on lähedases suguluses hundinuiaga ning APG III süsteem (2009) liitis nad sugukonnaga hundinuialised Typhaceae kõrreliselaadsete Poales seltsis.  

Sugukonda kuulub ainult üks perekond – jõgitakjas (Sparganium), milles on üle paarikümne liigi. 

Jõgitakjalised kasvavad märgadel aladel, näiteks veekogude kallastel ja soistes paikades.

Kategooria:Kõrreliselaadsed
Kategooria:Pandanilaadsed

Kategooria:Hundinuialised